الحمد لله والصلاة والسلام على رسول الله صلى الله عليه وسلم اهلا بكم ولقاء جديد. في حياة الصحابة. زي ما ايه سميناها في الاخر واحنا بنتكلم عن حياة الصحابة آآ النهاردة صحابي جديد
وقعدت اراجع كده لقيت نفسنا ان احنا عملنا عملنا صحابة كتير يا جماعة الحمد لله يعني آآ يعني سبحان الله يعني حاجة حلوة ان انا يا رب انا كنت اه
بقعد اسمع عن اهل الدين نظام الحب للدين من حب الاسلام ومن ايماني بالعقيدة وقناعتي انا اصلا قاعد بسمع عن اهل الدين. دي حاجة جميلة قوي. يعني مش بس بسمع عن ربنا. مش بسمع عن الدين. بسمع عن
الناس اللي عاشوا الدين ده عايز اشوف كانوا عايشين عايز افهم الدين منهم فده يدل على تعظيمي للدين. وتعلقي بالدين. فدي حاجة حلوة. انا انا شايفها حاجة غالية اه الحمد لله ربنا يتقبل بازن الله. والصحابة نفسهم لو عرفوا هيفرحوا جدا
انا لو واحد قال لي بس انا سمعت لك درس بتبسط يعني ففعلا يعني لما واحد يبقى بيتسمع عنه فدي حاجة ده معناه ان انا بجد بحبهم وهيفرق معي انهم موجودين في الجنة. ده نعيم دي حاجة في الجنة
انا بس مش متخيل هي حلوة قد ايه بالنسبة لي بس انا اصلا في الدنيا قاعد بسمع عنه. اكيد لما هشوفه في الجنة ابقى مبسوط هتبقى نعيم زائد تعالوا النهاردة ناخد
الصحاب اللي اسمه مش معروف اوي. يعني ايه ؟ مش قصدي انكم مش عارفينه. قصدي ان هم اختلفوا في اسمه يعني هم مش عارفين يعني احنا دلوقتي في خلاف كبير هو اسمه ايه
بس احنا عارفين كويس اوي ان هم بيقولوا له ايه ابو هريرة احنا عارفين سيدنا ابو هريرة وتعالوا نتكلم عن سيدنا ابو هريرة. سيدنا ابو هريرة اصلا مش من مش من اهل مكة او المدينة هو كان من قبيلة دوس
كان من قبيلة دوس وعايزكم ترجعوا يعني ده مش هنعمله هنا بس عايزكم ترجعوا لاسلام واحد من اصحابك اسمه الطفايل ابن عمرو الدوسي عشان انا عايز اقول لك ان الطفيل ابن عمرو ده
راح واسلم والنبي عليه الصلاة والسلام قال له ارجع بلدك ادعو الناس فراح فاسلم ابو هريرة على ايده ودلوقتي هنحكي عن ابو هريرة. فلك ان تتخيل ان في واحد من من من بدون مبالغة من عشر سنين الموقف بتاع الطفيلة ابن عمرو ده كان في مكة
وابو هريرة ده نتقابل مع النبي صلى الله عليه وسلم في المدينة في واحد سبحان الله يعني انك لا تهدي من احبت ولكن الله يهدي من يشاء ممكن تبقى انا ممكن انا فعلا انا ما عرفش اثر الدعوة دي ايه بالظبط
يعني انا اديت كم درس مسلا يعني؟ آآ مية درس. كم واحد فيهم قبل ما اعرفش بس ممكن يبقى فيه مرة كلمة اتقالت في مسجد واحد سمع كمان عشر سنين هيطلع ابنه مش يعني
سبحان الله! الحاجات دي مش مفهومة بس احنا بقى شايفين التاريخ فشفنا كده مقطع فشفنا سيدنا الطفيل ابن عمرو وشايفين دلوقتي سيدنا ابو هريرة عجائب الدعوة روحوا اقروا عن قصة اسلام سيدنا طفيل عشان تشوفوا
آآ عجائب ربنا سبحانه وتعالى في اقداره ابو هريرة الدوسي. وقال ابن سيرين وده من من اللي بعد الصحابة يعني التابعين كان ابو هريرة ابيض لينا لحيته حمراء فسيدنا ابو هريرة بيقول لكم اصلا جاي من ايه من قبيلة تانية يعني فكان ابيض
وكان لحيته محمرة عارفين اللي هو آآ وممكن تبقى الحمرة دي من من من التخضيب من من الصبغة من الحنة. وممكن كانت تبقى حمرا اللي هي محمرة اللي هو زي اللي بيبقى شعره
برتقالي شوية او محمري شوية فاختلفوا في اسمه في الجاهلية يعني هو كان له اسم. وبعد كده النبي صلى الله عليه وسلم خليه يغير اسمه. واختلفوا في اسمه في الاسلام. يعني ايه
حاجة عجيبة لان هو من كتر ما اتقال له ابو هريرة ويقال ان اسمه في الجالية اسمه عبد شمس. او عبد غنم او عبد عمرو اختلفوا في التلات دول وفي ناس بيقولوا عمرو ده هو غنم. يعني اختلفوا. طب وبعد كده اختلفوا هو في الاسلام سمى نفسه ايه؟ عبدالله ولا عبدالرحمن
هو انا كنت فاكر عبدالرحمن دي حتى عبدالرحمن ابن صخر كت يعني الاسم ده عارف ان ده ابو هريرة بعد ما قريت كتير لأ مش مستقرين خالص انما كان ليه؟ النبي صلى الله عليه وسلم هو اللي كان نائب هر
هو لسه كان كان اباهرو على فكرة هو كان بيقول لهم قولوا لي ابا هر مش ابو هريرة يعني هو عايز بالزبط اللي النبي صلى الله عليه وسلم كان بيقوله
وبكل بساطة بيقول كانت لي هريرة العب بها فكنوني بها. يعني هو كان بيقعد مع قطة كده ويقعد يلعب بها وهو ما يسبهاش ويحطها جوة جيبه ويقعد يأكلها. قطته دي. فابو قطة. هو ده معنى ابو هريرة
فالنبي صلى الله عليه وسلم سماه كده فهو بقى بيحب يتقال كده تخيل انه اسمه احنا مش مش مركزين معه من حبهم للنبي صلى الله عليه وسلم طب عشان تبقى فاهم انا بقول لك هو قابل النبي صلى الله عليه وسلم متأخر
انت طبعا متأكد وعارف ان سيدنا ابو هريرة ده اكثر من روى الحديث اكتر واحد وصل لنا حديس النبي صلى الله عليه وسلم ابو هريرة هل تعرف ان سيدنا ابو هريرة
صاحب النبي صلى الله عليه وسلم اربع سنين بس اربع سنين بس يعني سيدنا ابو هريرة اربع سنين يعني هو قبله امتى قبل خيبر على طول تخيل وشاهد خيبر وبعد كده بقى الحديبية وبعد كده فتح مكة وغزوة تبوك
والنبي صلى الله عليه وسلم توفى خلاص وهو بيقول له انا ما قعدتش معه غير اربع سنين طب ازاي كل الحديس ده جالنا من واحد عاش بس اربع سنين ده موضوع كبير اوي
بس تعالوا قبل ما نوصل لدي نتكلم عن اه ابو هريرة كان فقير قال نشأت يتيما وهاجرت مسكينا انا كنت فقير جدا وما عنديش اب اصلا وام وغلبان قوي وهاجرت اصلا النبي صلى الله عليه وسلم والصحابة وانا يعني على الله
قال سيدنا ابو هريرة سيدنا ابو هريرة كان من اهل الصفة. النبي صلى الله عليه وسلم كان عنده بيته اللي لازق في بيته بالزبط حتة كده واسعة كبيرة كان بيستضيف فيها اي حد ما عندوش اي حد فقير
بمعنى حد جه المدينة وحد هاجر او حتى حتى من اهل المدينة هو محطوط في وضع ما عهوش فلوس ما عهوش بيت فقير مش لاقي شغل النبي صلى الله عليه وسلم كان ده هو يتولى اكلهم وشربهم من من من من فلوسه هو او من فلوس حتى يعني ايه آآ آآ اموال المسلمين
مين طب فكان فيه اهل الصفوة دول وابو هريرة كان واحد منهم وهو مش فكرة ان هو واحد عالة هو فكرة ان هو واحد ظروفه مش سامحة دلوقتي بجد مش عارف يشتغل ما عندوش اصلا آآ جاي من المهاجر خلي بالك من الصحابة بتهاجر بتسيب اهلها وشغلها وبيوتها عشان الدين فهو جاي في واحد
ممكن يبقى جاي مش عارف يعمل ايه اصلا في الحياة. يعني هو بينقز دينه بس بس ضحى بكل دنيته حرفيا لدرجة انه بقى في الشارع النبي صلى الله عليه وسلم ما سابش الناس دي. فابو هريرة كان من اهل الصفة
بس بيقول انا كنت آآ انا كنت فقير جدا جدا جدا بيقول لقد رأيتني اصرع بين القبر والمنبر من الجوع حتى يقول مجنون النبي صلى الله عليه وسلم انتم عارفين قبر النبي صلى الله عليه وسلم اللي هو بيته يعني
والمنبر بتاع النبي صلى الله عليه وسلم واللي بينها هي دي الروضة. وهو بيقول انا كنت ببقى قاعد في الحتة دي. ما هي دي بالزبط جنب اهل الصفة بيقول لي انا كنت قاعد في كنت ساعات وهقعد بطني مش قادر بيجي لي اسرع يا جماعة يعني واحد بيتوجع وعمال يقع على الارض ويمسك في بطنه هيموت من الجوع
لحد ما الناس تعدي تلاقيه بيعمل كده فيقولوا ده شكله مجنون ويقول ان كنت لاتبع الرجل اسأله عن الاية من كتاب الله. يعني ايه يعني لقى سيدنا ابو بكر ماشي. فيقول له اه عايز اسألك عن تفسير اية
ويقول انا اعلم بها منه ومن عشيرته. انا اعرفه اكتر منه من كل اهله. انا يعني ولكن ما اتبعه الا ليطعمني جعان فيقوم رايح مع واحد عايز اسألك اه عايز اسألك عن حديس
وهو اصلا سيدنا ابو هريرة عايز اسألك عن حديس هحكي لكم قصة هو حكاها بقى بالتفاصيل عن الموقف ده يقول والله اني كنت لاعتمد بكبدي على الارض من الجوع. يعني اقعد كده على كبدي من كتر ما انا جعان. وان كنت لاشد الحجر على بطني من الجوع
بطني عشان تهدى كده شوية اقعد اقرص عليها كده. واربط عليها حجر. ولقد قعدت يوما على طريقهم الذي يخرجون منه. فمر ابو بكر فسألته عن ابي اية من كتاب الله ما سألته الا ليستتبعني. يقول لي طب تعال نتكلم في البيت وناكل بقى. فلم يفعل. فمر عمر فسألته عن اية من كتاب الله ما سألته الا يستتبعني
فلم يفعل فمر ابو القاسم صلى الله عليه وسلم فعرف ما في وجهه وما في نفسه وقال ابا هر قلت لبيك يا رسول الله. قال الحق. تعال استأذنت فاذن لي. خش البيت يعني. فوجدت لبنا في قدح
وقال من اين لكم هذا اللبن؟ من اللي بيتكلم دلوقتي؟ النبي صلى الله عليه وسلم بيسأل اهله. ايه اللبن ده؟ فقالوا له يعني حد اداه لنا يعني ابو هريرة قال لك الحمد لله هناكل اهو. خل بالك واللبن
اللبن بتاع زمان مش اللبن بتاعنا. اللبن بتاع زمان ده بيبقى فيه كمية دسم وكمية آآ دهون كان عامل زي الزبادي كده. كان بيبقى وجبة فقال له ابا هر اهلا بك يا رسول الله. قال انطلق الى اهل الصفة فادعوهم. قال له ايه؟ رح هات اهل الصفة يلا عشان ناكل ايه ده هو وبتاع كده
والنبي صلى الله عليه وسلم يفكر فيهم. فقال لهم ايه؟ فسيدنا ابو هريرة بيقول ايه؟ فاحزنني ذلك انا عايز اللبن وكنت ارجو ان اصيب من اللبن شربة اتقوى بها بقية يومي وليلتي انا عايز اشرب
فسبحان الله يعني بس هل من طاعة النبي صلى الله عليه وسلم طلقت فدعوتهم يعني كلهم وقعدوا النبي صلى الله عليه وسلم قال له خد يا ابو هريرة شربهم. يعني انت هتبقى اخر واحد
فجعلت اعطيهم فيأخذ الرجل القدح فيشرب حتى يروي مش مسلا خدش لأ هو بيشرب وبعد كده ايه شرب شرب شرب خلاص انا شبعت ثم يرد اعطيه للآخر حتى حتى اتيت على اخرهم
خلصهم كلهم فراح النبي صلى الله عليه وسلم اخذ القطح ووضعه في يده وبقي في فضلة يعني هو بيبص لقى فيه شوية فالنبي صلى الله عليه وسلم قام ماسك الطبق
وبعد كده بص له قال له ايه بقيت انا وانت فاضل انا وانت. النبي صلى الله عليه وسلم جميل جميل قال صدقت يا رسول الله اه فاضل انا وانت النبي صلى الله عليه وسلم قال له اقعد اشرب
شربت ثم قال لي اشرب شربت ما هو عايز يسيب شوية للنبي صلى الله عليه وسلم في المقالة دي اشرب. خلاص بقى فقمت شارب بقى. فقال لي اشرب. فقمت شارب. فقال لي اشرب. فقال والذي بعثك بالحق
ما اجدوا لها مسلكا انا خائفة انا شبعت مش قادر ولا ناولني القطع جه يدي له قدح في الحفاض اللي فيه شوية. فشرب من الفضلة. شف شوفوا بقى بقى آآ ده كرم ربنا بقى
يعني ربنا ما جعل عليكم في الدين من حرج ربنا مش هيسيبك تموت من الجوع يعني دي معجزة ودي من كرامات النبي صلى الله عليه وسلم. لانه في الاخر الله هيلطف باهل الصفة وابي هريرة وبالنبي صلى الله عليه وسلم
فمش هيسيبهم يموتوا من الجوع. مهما الموضوع وصل لايه ربنا هيفتح. طبيعي يعني ابو هريرة من جوعه مش قادر بس شوفوا النبي صلى الله عليه وسلم وهو عارف ان ربنا
مش هيسيبهم فبيتعامل معه بالايه بيتعامل معه باللطف جميل جدا سيدنا ابو هريرة يقول ما اجد لها مسلكا انا مش قادر اشرب تاني. شوفوا كان فيلو بقى فين آآ انا ليه انا ليه حكيت فقره الاول؟ عشان احنا سألنا سؤال ازاي بالعقل؟ ازاي واحد قعد
اربع سنين وحصل اكتر واحد في احاديس النبي صلى الله عليه وسلم لان انت لما تشوف الجوع اللي وصل له هتفهم ان هو بصوا يا جماعة ابو هريرة قرر ان هو
مش مش مسلا مش هيشتغل وهينقطع للعلم. لأ ده قرر ان هو مش هياكل وهينقطع للعلم مش قصدي عشان الوقت. قصدي ان هو قرر ان هو انا لا انا لا انا لا هسافر ولا هشتغل ولا ولا هسكن بعيد حتى عن النبي صلى الله عليه وسلم
وانا مش هعمل اي حاجة في حياتي غير ان انا غير ان انا اتعلم لدرجة ان انا مش هيبقى فيه في جيبي جنيه عشان اكل واشرب بس لو لو هيروح مني وقت عشان اكل واشرب في بدل العلم انا مش هاكل واشرب
الليفل بتاع الجوع والفقر اللي وصل له ليفل الصحابة نفسهم ما حدش فيهم ما وصل له يبقى قصدي ايه؟ الليفل بتاع انقطاعه وحرصه ما حدش جابه الكلام ده هم هم كانوا بيقولوه
هم اللي كانوا بيقولوها اه دخل ابو هريرة على عائشة فقالت له اكثرت يا ابا هريرة عن رسول الله يعني ايه؟ انت عملت ابو هريرة يا جماعة ما كانش بيفوت لحظة
ما كانش بيسيب النبي صلى الله عليه وسلم لحزة. خلي بالك انت ممكن تسمع انه ايه؟ سيدنا انس كان بيخدم النبي صلى الله عليه وسلم عشان كده سيدنا انس على الفكرة تاني واحد روى احاديث او تالت واحد عبدالله بن عمر وانس
آآ بعد ابو هريرة انما اي حد تاني لما يقول لك مسلا ان انا كنت بخدم النبي صلى الله عليه وسلم ده مش معناه مش الليفل بتاع ابو هريرة يعني ابن مسعود كان بيخدم النبي صلى الله عليه وسلم
اه اه سألني ربيعة. ربيعة ابن كعب ده كان بيقف بالليل عشان النبي صلى الله عليه وسلم لما يبقى عايز يتوضأ يلاقيه بس دول حاجة وابو هريرة اللي ما سابوش لحزة في اربع سنين ده حاجة تانية. فاللي سيدنا ابو هريرة عمله في اربع سنين
يسوي للصحابة عملوه في عشر سنين وعشرين سنة. فاهمين حاجة هو ده بقى التركيز هو ده التركيز هو ده اللي مركز في واحد يا جماعة ممكن يحفز القرآن في عشر سنين
في واحد ممكن يحفظ في سنة اللي بيفرق في ايه الجودة الكواليتي التركيز فسيدنا ابو هريرة هو ده قصدي بقى. لو الصحابي خلينا ناخدها بكلام حسابي شوية. لو الصحابي كان بيشوف النبي صلى الله عليه وسلم خمس ساعات في اليوم ابو هريرة كان بيشوفه عشرة
ما هو ده دخل ابو هريرة على عائشة فقالت له اكثرت يا ابا هريرة عن رسول الله؟ قال ايه واماه فعلا ما كانت مشغولني عنه المرآة ولا المكحلة ولا الدهن
هي بتقول له اكثرت يعني انت ايه كمية الحديث ده ايه كل الرواية؟ ايه كل اللي انت عارفه عنه ده قال له ايوة قال لها ايوة لان انا ما كنتش بيشغلني عنه المرآة المكحلة انا ما كنت انا انا ما سرحش شعري واروح معه
المكحلة ان هم كانوا بيكحلوا عينيهم. والدهن ده اللي زي الكريم والحاجات اللي بيحطوها على شعرهم. والمرآة انه يقعد يوضب يقول لها انا اصلا ما كنتش بدي وقت لده تخيلوا
اللي هو اساسيات لا لا اكل ولا شرب ولا اسرح شعري انا النبي صلى الله عليه وسلم هقعد معه ما فيش لحظة هسيبه. قالت لعله يبقى هو ده فعلا. شكله هو ده اللي خلاك كده
حتى النبي صلى الله عليه وسلم ابو هريرة لما في مرة قال له يا رسول الله من اسعد الناس بشفاعتك قال له ايه قال له لقد ظننت ابا هريرة لا يسألني عن هذا الحديث احد اول منك لما رأيت من حرصك على الحديث
قال له انا انا قلت مين هيسألني غيرك على الموضوع ده؟ انا عارف انت قد ايه يعني هو الصحابة نفسهم والنبي صلى الله عليه وسلم نفسه اه كان عارف قد ايه هو حريص
فليه سيدنا ابو هريرة كان اكتر واحد روى اول حاجة الحرص بتاعه تاني حاجة وربنا فاتحه عليه. يعني ايه ربنا فتح عليه عن ابي هريرة بيقول قلت يا رسول الله اني اسمع منك حديثا كثيرا انساه
يعني هو دلوقتي مشكلته انا بعمل اللي علي وبسمع. بس كبشر انا بنسى. وقال له يا رسول الله انا عندي مشكلة ان انا بنسى قال النبي صلى الله عليه وسلم ابسط رداءك. ابسط رداءك كده
فبسطه النبي صلى الله عليه وسلم غرف بيديه. يعني النبي هو عامل كده ثم ضمه هو قال له افتح. بعد كده النبي صلى الله عليه وسلم قام عمل كده. بعد كده قال له اقفل. قال فما نسيت شيئا بعده
فما نسيت شيئا بعده فالفكرة كلها انه سيدنا ابو هريرة بقى كان مبارك في الحفظ يعني هو انقطع وبذل وضحى وترك وساب وركز وكان حريص وربنا فتح عليه فتحي ان هو ما ينساش حرف اتقال
والحديس ده بيقول كده يعني ده اللي خلى ابو هريرة هنا بقى هو الاربع سنين كانوا اربع سنين الزائد انه ما فيش سانية منهم تقع. فاهمين ليه؟ فهمتم ليه يا ابو هريرة كان كده؟ اي انسان عادي عاشر النبي صلى الله عليه وسلم في ايامه في بعض اليوم بتاعه
وكمان كان بينسى. ابو هريرة ما كانش بينسى فده سيدنا ابو هريرة تعالوا نحكي عن نحكي عن حياته كان ابو هريرة كان عجيب في العبادة. عجيب في العبادة هجيب في العبادة ليه
ابو هريرة كان بيقوم تلت الليل ومش معنى كده انه كان بيقوم تلت الليل بس. يعني ايه يعني بيروى ان سيدنا ابو هريرة بيته كان بيقام في الليل كله يقوم هو تلت الليل
وبعد كده مراته تلت الليل وبعد كده الخادم بتاعه تلت الليل البيت كله بالليل صاحي يعني في حياة في قيام ليلة وهو لوحده بس كان يقوم تلت الليل يا جماعة تلت الليل ده احنا ما بنعملوش في رمضان
عارفين يعني ايه تلت الليل يعني آآ المغرب العشاء الساعة كم دلوقتي؟ نقول تمانية والفجر الساعة كم؟ نقول اربعة دول كم ساعة؟ ثمانية ليلة الليل يعني ساعتين ونص يعني انا في رمضان بس بصلي ساعتين ونص من الاخر
ده عبادته انت عائزنا نقوم ثلث الليل؟ والله لا. اقول لكم انا انا عائزكم تقوموا الليل عايزين نقوم الليل قيام الليل يا جماعة عبادة رهيبة انا شخصيا ما اعرفش غير يعني التواجد في الحرم يعني ما فيش عبادة زي قيام الليل بتجيب القلب
انك تقف بالليل امسك مصحف افتح وتقرا الاية وتتعلق بها وتتدبرها وتعيدها وتمشي مع الصفحة والصفحة اللي بعديها والقصة تاخدك في قصة وتقعد وبعد كده واقف في النص تتعوذ من النار وتطلب الجنة وتكمل بعد كده ترجع تركع
هتقعد تعظم ربنا وتعزم ربنا على الكلام اللي انت لسه سامعه والمعاني اللي انت عمال لسه تدركها. وبعد كده تنزل تسجد وتقوم تدعي بقى عشان انت قريت فوق ايات عن العزاب تقعد تدعي تدعي. انا
بتكلم على ده مش بتكلم على سنة العشاء والوتر اللي في دقيقة. كما على القيام قيام قيام الليل. الله يقول ان ناشئة الليل ناشئة الليل اللي بتنشأ بالليل الصلاة دي
ان ناشئة الليل هي اشد وطئا حاجة حاجة توطأك حاجة تخليك ثابت واقوى مقيلة حاجة تخلي القيل الكلام بتاع القرآن قيم ومستقيم وواضح ويخش قلبك على طول. ما فيش حاجة تزكيك زي قيام الليل
بتعمل ايه انت المروحة بتقفل. مروحة الدنيا بتقفل الدنيا بتهدى الاصوات بتهدأ الموبايل بيهدى النور بيهدى الافكار بتهدى ويا سلام لو نمت شوية وصحيت كمان يعني يعني صاحي من بعد نوم فبيبقى اصلا انت نفسك شات داون تقوم تقف على السجادة لوحدك في البيت لوحدك بهدوء
وتقعد تصلي بلا بلا هدف يعني ايه بلا هدف؟ يعني انا فاضل نص ساعة الفجر هقوم مش مهم بقى انا لازم اقرا تلت صفحات ونص انا بقرا ده قصدي به الهدف يعني
انا عايز اتزكى. انا عايز اطلع جوة اوقات اطلع فوق واعيش مع معاني الاخرة والجان اقعد مع انا عايز اقعد مع القرآن بقى انا عايز الذين اتيناهم الكتاب يتلونه حق تلاوته. انا لا همي اخلص ولا همي ما اخلصش ولا همي افهم ولا همي ما افهمش. انا همي اقوم
اروح للقرآن كده واقعد اقرا مع اخي سيدنا نوح شوية وسيدنا ابراهيم شوية وكلام عن واحكام ربنا وايات سورة آآ الاحزاب انا عاد انا قاعد مع الدين انا قاعد مع هو ده قيام الليل. تخيلوا لما واحد يصلي قيام ليل تلت الليل ده حاله هيبقى عامل ازاي
يعني يعني لو انت من النهاردة رمضان صليت كل يوم ساعة بالليل. انت هتبقى عامل ازاي في رمضان ده سيدنا ابو هريرة عارفين كان بيعمل ايه في النهار كان بيسبح اتناشر الف مرة
اتناشر الف استغفار. اتناشر الف تسبيح اتناشر الف اعرف ناس عملتها يعني هي مش مش معازية تلت الليل بتتعمل عادي يعني بس ده كان بيعملها كل يوم ويقول اسبح ليه اتناشر الف
يعني اشمعنى قال اسبح بقدر ديتي. عارفين الدية؟ لما واحد يبقى عايز يعتق عبد لما واحد يبقى عايز آآ يعتق عبد هو في حد بيقول قيام ليل ينفع يكون صلاة وينفع يكون تطبل للقرآن؟ اه قيام الليل مش مش لازم يبقى
اه اه انا بصلي يعني ممكن ابقى بقرا قرآن وانا مش في الصلاة. بس معلش يا جماعة اعملوها في الصلاة. بس طبعا للي مش هينفع تصلي يبقى ده ما فيهوش مشكلة يعني
آآ اتناشر الف تسبيحة. قال اسبح بقدر ديتي عائدية لما بتعتق عبد بتدفع اتناشر الف درهم كام وهو بيدفع كل يوم بيقول لربنا ده تمن انك تعتقني عجيب حاله مع ربنا عجيب
اتناشر الف بتتعمل في قد ايه دي يا جماعة تلت ساعات مسلا مسلا ساعتين مسلا كل يوم يا ابو هريرة كل دي عبادة ساعتين الصبح وساعتين بالليل تلات ساعات ده كل يوم
عايزين يا جماعة نعبد مش هنعرف نعبد زيه وانا اصلا لا بقول لكم اعبدوا زيه ولا بفكر حتى اشاور عليه. انا بس عايزين نعبد برضو يعني ما ينفعش برضو في يومك انت اخبار عبادتك ايه يا جماعة
اخبار عبادتنا ايه في سبحة في ايدينا في اليوم. ان شاء الله الف. ان شاء الله خمسمية. ان شاء الله مية. في سبحة في اليوم في قرآن بالليل في في في صالة في ميعادها في سنن في صيام في الاسبوع
في اي حاجة ما تجيش تشتكي. ما تجيش تتكلم وانت ما بتاخدش الدواء الدواء الوحيد الدواء الوحيد الدواء اللي ما ينفعش دواء غيره. الدواء اللي من غيره هتعي اكثر. الدواء اللي بس به بس به بتتزكى
قد افلح من تزكى وذكر اسم ربه فصلى فيا جماعة ده الحل انا بحس ان احنا يا بندحك على نفسنا يا بندحك على نفسنا هو ده الحل نضحك على نفسنا في ايه؟ لما تيجي تقول لي عايز حلول
انا حاسس ان انا عندي مشكلة مش عارف ايه. انا حاسس ان انا مقصر في كزا. انا حاسس ان انا قلبي كزا. انا الموت ما بقاش مش عارف ايه. انا حاسس ان انا ما بقتش اخاف من كزا. انا حاسس ان انا الزنوب مش انت اصلا قلبك
بايز ايوة ماشي ما تصلح عايز تصلح قلبي. انا نفسي ابقى عندي ايمان زي نفس الاسئلة. يا جماعة ايوة روح اعبد بس وخلاص اصل انا بعبد وبحاول يا عم بقول لك كمل
كمل ابو هريرة عمل كده ما بنقولش كده بيقولوا عمل كده كل يوم الصحابة كان عندهم يا جماعة بصوا تلات حاجات بصوا اي حد انت عايز اجابة اي سؤال هتسأله لي ماشي
اول حاجة تعبد طب ما انا بعبد. لأ انا قصدي الكمية اعبد بكمية ده الصحابة اتناشر الف وتلت الليل. قيام تاني حاجة الصحابة كان عندهم تعبد بكمية وجودة يعني ايه جودة
يعني مش بيقرا قرآن وهو بيتفرج على الماتش لما بيقرا قرآن بيبص في القرآن جودة فاهمين يعني ايه يعني لما بيصلي قيام بيتدبر يعني لما بيتفرج على درس بيركز جودة
رقم تلاتة الصحابة كان عندهم عبادة بكمية وجودة واستمرار يعني لما بيصلي قيام بالليل نص ساعة بتركيز كان بيعمل كده لمدة خمس سنين حد هنا بيصلي قيام نص ساعة بجودة بقى له خمس سنين
ماسك السبحة مسلا في اليوم ربع ساعة بجودة خمس سنين وبيصوم مسلا يوم خميس ان شاء الله الخميس بس بجودة خمس سنين وبيصلي في اول الوقت بجودة خمس سنين عايز يسألني سؤال
ما فيش. ليه؟ لان اللي بيسأل السؤال هو اللي ما بياخدش العلاج انا بتكلم عن عبادة ابو هريرة عشان اقول لك ده العلاج. بطل تسأل اسئلة وروح اتعالج. احنا عيانين يا جماعة
روحوا اتعالجوا يا جماعة شفت اللي انت بتعمله في رمضان اه الصحابة بيعملوه في حياتهم وعشان كده ما كانوش بيسألوا الاسئلة دي واحد عيان جاي يشتكي انا انا حاسس بحرارة. انا حاسس بكحة
انا حاسس برشح انا مش عارف اركز. انا دماغي تقيلة. يا عم انت عندك برد. رح خد دواك برد. انت بتتكلم ليه اصل انا مش عايز اخد الدواء من الاخر
دواء ايه يا عم ومرارة كل يوم اصلي القيام وكل يوم اقول بقى لازم اصوم انا هعملها اسبوع وانخ واحور وادلع واقع اسبوعين وبعد كده اجي اشتكي ان انا عيان
عن الشكوى عائز اكلمكم عن ايه ثاني عايز اكلمكم عن عبادة ابو هريرة اشتهر بها وقليل قوي لما بلاحز انه حد مشهور بها كان كثير الشكر كان كثير ايه؟ الشكر
فبيشكر وهو بياكل فكان بيقول الحمد لله الذي اشبعنا من الخبز بعد ان لم يكن لنا طعاما الا الاسودين التمر ومية. الحمد لله بقى فيه عيش. يحمد ربنا واشكر بعد الصلاة
كان بيصلي بالناس يقول الحمد لله الذي جعل الدين قواما. وجعل ابا هريرة اماما الحمد لله اللي ادانا الدين وخلاه مستقيم وواضح وبين وخلاني بصلي بالناس لما اتجوز كان يشكر
انا اشكر وهو ماشي كده وهو ماشي. ويقول لهم الحمد لله ان الله زوجني. شف شف النعم اللي بيشكر ربنا عليها. تحسها ايه؟ اكل جواز صلاة دين. بيشكر شكر يا جماعة من الحاجات مش بس بقى بتخلي ربنا يرضى وربنا بيحبها وبتديك ثواب وربنا بيشكر من يشكر
لأ هي اصلا لك انت بتريح بتريح اللي بيشكر اللي بيدرك النعم ويشكر. بيتبسط بيرتاح بينشرح صدره. بيرضى بيهدا بيقنع. يعني هي هي هدية لك انت. هي هي هي هي دواء لك انت في الدنيا. مش بتكلم عنها
الشكر ده يعمل لك ايه في الاخرة؟ علاقتك بربنا تاخد حسنات. باتكلم على هتستفيد ايه هتستفيد ايه انت دنيويا لو شكرت نفسيتك هتتغير وعشان كده علمونا زمان ورقة النعم هات وهاتي ورقة واقعد اكتب نعم كده النهاردة اقعد اقعد اقعد خمس دقايق اعمل موبايل خمس دقايق اقعد اكتم نعم
الحمد لله ان انا واكتب نعم مش تقول لي الشمس والقمر وكمان اكتب نعم الحمد لله النهاردة انا مسلا ايه بحب مسلا ايه بحب البامية مسلا الحمد لله النهاردة كلت بامية مش دي نعمة وانا بحبها اكتب النعمة اقعد اكتم النعمة اقعد اكتب الحمد لله النهاردة حصل كزا
الحمد لله ربنا النهاردة من علي بكزا. الحمد لله النهاردة ما حصليش كزا. الحمد لله خمس دقايق بس شكرا مش بقول لك تعمل كده كل يوم مرة في الاسبوع كده اعمل حاجة على الموبايل كده بتقول لك ورقة النعم وكل ما تيجي اقعد وشف اثر الشكر
ابو هريرة كان بيشكر وعلمنا ان احنا نشكر ما فيش مانع ان انت تمسك السبحة وتقول الحمد لله ميت مرة كده ما فيش مانع خالص. وانت يا هشام لو قلتها كمان بتركيز يعني انا قاعد كده انا عايز اشكر دلوقتي الحمد لله واقعد افتكر نعم بقى. الحمد لله ان انا النهاردة كان في درس الحمد لله الحمد لله الحمد لله النهاردة
الحمد لله يا رب. بس قد ايه في قد ايه؟ بتاخد قد ايه مية مرة دي؟ دقيقة يعني؟ هو مش فكرة الوقت ايه العبادة كده ؟ العبادة مريحة وقوية ولها اثر. فما تيجوا نعملها يا جماعة
فكان كثير الشكر كان كثير الشكر وفي قصة مشهورة قوي. وانا عايز احكيها قصة اسلامه. طب انت ما حكيتهاش في الاول ليه؟ انا بصراحة اندمجت مع عبادته وحاله مع ربنا وحاله مع العلم
ومع الحديث عائز عائز احكي لكم بس عن عن عن قصة فقال آآ ابو هريرة كنت ادعو امي الى الاسلام وهي مشركة انا مش بتكلم عن قصة اسلامه هو انا هكلمك عن قصة اسلام امه
قال كنت ادعو امي الى الاسلام وهي مشركة فدعوتها يوما فاسمعتني في رسول الله صلى الله عليه وسلم ما اكره اتيت رسول الله صلى الله عليه وسلم وانا ابكي قلت يا رسول الله اني كنت ادعو امي الى الاسلام فتأبى علي فدعوتها اليوم فاسمعتني فيك ما اكره
اي حاجة طبعا بتزعل الواحد جدا لما يبقى حد من اهله بعيد قال فادعوا الله ان يهدي ام ابي هريرة وقال رسول الله صلى الله عليه وسلم اللهم اهد ام ابي هريرة
فخرجت مستبشرا بدعوة نبي الله صلى الله عليه وسلم فلما جئت فصرت الى الباب ده ايه ده هو مجاف فسمعت خشف فسمعت امي خشف قدمي المهم يعني الباب كان مردود كده فمامتي سمعت صوت رجلي فقالت مكانك يا ابو هريرة. وسمعت خضخضة الماء
يعني هي كانت بتغتسل. قالت له استنى اغتسلت ولبست وعجلت عن خمارها فتحت الباب قالت يا ابي هريرة اشهد ان لا اله الا الله واشهد ان محمد عبده ورسوله. خلاص كده
النبي صلى الله عليه وسلم دعا خلاص قال فرجعت الى الرسول صلى الله عليه وسلم فاتيته وانا ابكي. رجع جري يا رسول الله ابشر. وقد استجاب الله دعوتك وهدى ام ابي هريرة
النبي صلى الله عليه وسلم حمد الله وقال خيرا العجيب في ابو هريرة قال قلت يا رسول الله ادعو الله ان يحببني انا وانا وامي الى عباده المؤمنين ويحببهم الينا
وقال الرسول صلى الله عليه وسلم اللهم حبب عبيدك هذا ابو هريرة وامه الى عبادك المؤمنين وحبب الي المؤمنين ويقول ابو هريرة ايه؟ فما خلق مؤمن يسمع بي ويراني الا احبني
قصة جميلة قصة جميلة ليه؟ لانه ابو هريرة شوفوا همه على اهله وبيسعى سعى ان هو يدعوهم لما بالطريقة اللي تنفع ودعى لهم. ما هو الاتنين ينفعوا وسعى ان حد يدعي لهم. عمل اللي عليه
وكلنا هذا الرجل الله بيبتلي خلقه بالابتلاء ده ان يبقى حواليك ناس ممكن يبقوا مش على الطريق. ممكن يبقوا متأخرين ممكن يبقوا مش عايزين وده سنة ربنا في الخلق بص فرعون وامرأة فرعون
سيدنا نوح ومراته سيدنا لوط وزوجته ان الموضوع يعني يعني مضطرد جدا جدا مع الانبياء ومع الصحابة ومع اي حد ومعك ومعي فانت لك دور لك دور عليك البلاغ. لك دور
بالطريقة اصل اخويا الصغير غير جدي يعني ده هوري له الدين ده هرمي له كلمة ده ههزر معه ده هنصحه. ده هشد عليه. ده هصاحبه واخده معي. ده هروح اتعلم منه عشان يتعلم مني
الموضوع مش مش كن فيكون مش واحد زائد واحد يساوي اتنين خلي بالكم دي غلطة كبيرة بنقع فيها. انا عايزه دلوقتي مش كده مش كده سيدنا ابو هريرة امه عايشة معه وهي مشركة
وعايش اه مش ساكت بس خلاص الموضوع ممكن يقعد ايام ممكن يقعد سنين انت ما لكش دعوة انت بتحاول بالطريقة الصح والباقي اصلا يعني ربنا يعني عليك البلاغ وما لكش حاجة تانية
فبيحب امه وما يسابش الموضوع وبعدين قام مستغل الدعوة بقى طالما دعوة بدعوة. لما ربنا يفتح عليك في الدعاء ادعي فعايزين بس نتعلم من سيدنا ابو هريرة طب انا ممكن اعمل ايه دلوقتي اقل حاجة تتعلم انت لازم تدعي لهم. لازم تدعي لهم
وان شاء الله ربنا يستجيب لما ربنا يشاء فدي كانت قصته مع امه وطبعا تخيلوا لما النبي صلى الله عليه وسلم يتوفى هل ابو هريرة هيبقى عامل ازاي تعال ابو هريرة هيبقى عامل ازاي مع النبيقيس مع الخبر ده. ده ما كانش بيفارقه. ده كان بيحبه حب. ده كان متعلق به
ده كان مش قادر يبعد عن كلامه ابو هريرة تعب جدا جدا جدا. بعد وفاة النبي صلى الله عليه وسلم لدرجة انه ما كانش قادر يحدث مش قادر يقول ما هو خلاص ده دوره بقى بعد كده عالم حديث
ويقعد يكلم الناس عن حديث النبي صلى الله عليه وسلم بس ما كانش قادر هيعمل ايه؟ هيكلمه عن مين؟ مش قادر اصلا فكان حتى احد احد الناس بيحكي ان ابو هريرة كان جالس في المسجد
وحواليه ايه ؟ حلقة يحدثهم يقال حدثني خليلي ابو القاسم صلى الله عليه وسلم ثم استعبر فبكى وقال حدثني خليلي نبي الله ابي القاسم صلى الله عليه وسلم مستعبر فبكى
ثم قام مش قادر يستحمل مش قادر يقول اسمه وده بيحصل وممكن بس هسألكوا سؤال هل حديث ابو هريرة ما وصلتلناش ازاي طبعا وصلت لنا كلها ده اكتر واحد يبقى معنى كده ان ممكن واحد يزعل على وفاة حد
بس ما تهنجش ما تجيش تقول لي حياتي واقفة ومش ده النبي صلى الله عليه وسلم وحياته مش هتقف يا ابو هريرة هيزعل هيتأثر وعلى فكرة اكيد هو مش كان كده في كل مجلس في كل وقت هو كان في بيع اوقات عليه الدنيا تشد
بس كانش ما كانش لا خلاص بقى خلاص بقى انا مش لأ حتى النبي صلى الله عليه وسلم الصحابة كملوا ما تجيش انت تعمل لي من الحبة اوبا انا اسف والله
انا مقدر جدا العكس انا بقول لك ينفع ينفع تزعل ينفع يجي لك اوقات شديدة. بس ما ينفعش يجي لك آآ ما ينفعش تهنج ما ينفعش تسخط على ربنا ما ينفعش تترك الحياة. ما ينفعش تترك الاخرة. ما ينفعش تترك ما ينفعش. الصحابة ولم يتركوا
الدين والنبي صلى الله عليه وسلم مات وسطيهم فلازم التوازن النفسي ده يبقى عند المؤمن. ازعل ابكي تأثر بس خلاص كمل اقول لك ايه غير كده النبي صلى الله عليه وسلم برضه قدوتنا في ده
زوجته ماتت عمه مات. ابنه مات بناته تلاتة ماتوا ولاده الاتنين ماتوا حياته ما وقفتش ولا مرة بيزعل كان بيبكي كان بيتأثر وكان بيكمل التوازن ده التوازن سيدنا ابو هريرة
كان بيقول في اخر حياته اللهم اني احب لقاءك احبابي لقائي اللهم اني احب لقاءك فاحبب لقائي اللهم اني احب لقاءك فاحبب لقائي لحد ما قبلة سيدنا ابو هريرة وفي المدينة طبعا ودفن في البقيع يعني
قصته قصة صحابي يعني جميل فعلا حس في ابو هريرة ان هو آآ صحابي بيحب بيحب النبي صلى الله عليه وسلم اوي وعلى فكرة ده حال اهل الحديث يعني واحد
واحد عايش مع النبي صلى الله عليه وسلم عمال يسمع عن كلامه واراؤه وضحكه ولبسه وشكله ومشيته وعمل ايه مع اليهودي ده؟ وعمل ايه في الغزوة دي؟ وعمل ايه في الصلاة
وعمل ايه؟ ما بيعملش حاجة غير ان هو قاعد مع النبي صلى الله عليه وسلم اهل الحديث بيبقوا مختلفين جدا بيبقى شكلهم مختلف. اخلاقهم مختلفة. نفسيتهم مختلفة دينهم مختلف واحد انت قصدك الساعات ساعات تتأسر بواحد
ما بالك لما واحد يتأسر بالنبي صلى الله عليه وسلم ويعرفوا اوي ويفهم الدين اوي اهل الحديث دول ناس مختلفة ويكفي من الحديث انك بتصلي على النبي صلى الله عليه وسلم
يا جماعة انك يبقى عندك تعلق بالحديث ده لازم لازم لازم لازم اعملها ازاي نجيب كتاب رياض الصالحين الاربعون النووية صحيح الترغيب والترهيب بهجة الناظرين انا بقول اسامي اهو عشان الناس
مش بقولها يعني عشان انا بسمع الكتاب مسلا الادب المفرد انا قلت خمس كتب دلوقتي الشمائل كتاب الشمائل ست كتب ان انت نمسك كتاب من دول وكل يوم ان شاء الله تقرا حديث
مش الهدف غير ان الهدف واحد ايه هو ابقى عايش مع النبي صلى الله عليه وسلم والسيرة والحديث بتاعه فمهم ان احنا نبقى فاهمين آآ انه الحديث له دور في حياتنا. وله اثر
واهل الحديث بيبان عليهم الحديث والحديث هيعلمك الدين ويقربك من الاخرة. الحديس ده وحي فالمهم ان انت يبقى لك حز منه ازاي تجيب كده في كتاب حديث وتقرا كل يوم صفحة. اه خمس دقايق ايا كان يعني
كتب الاحاديس كلها اللي انا قلتها لها لها شرح. هتجيب مسلا شرح الاربعون النووية شرح رياض الصالحين. شرح الشمائل اه شرح صحيح الترغيب والتغيير. اشتري كتاب شرح الادب المفرد. وتمسك الكتاب
بس كده بقى لك ما لك علاقة مع النبي صلى الله عليه وسلم جديدة عميقة مستمرة حلوة فسيدنا ابو هريرة بيفكرنا بعلم الحديس وبالحديس وباللي بيحبه النبي صلى الله عليه وسلم
فده كان سيدنا ابو هريرة رغم انه اصلا متأخر جدا الا ان هو ركز قوي على الكولاتي وركز قوي انه يضحي ويترك بجد وينقطع فعلا وحصل حديس ما شفناهوش خصوصا مع فتح ربنا عليه. وعلمنا سيدنا ابو هريرة مهم قوي قوي موضوع العبادة. الدواء اللي انتم مفرطين فيه
زي ما علمنا عبادة الشكر. العبادة المهجورة دي فده سيدنا ابو هريرة. جزاكم الله خيرا